Ved generalkongregasjonens møte 6. mars møtte 153 kardinaler, og det medførte at 113 av 115 aktuelle deltakere hadde ankommet, og det manglet bare to med stemmerett. Disse ble forventet å ankomme sent om kvelden eller tidlig neste dag. Denne dagen ble det diskutert nyevangelisering, pastorale utfordringer og forholdet mellom kurien og lokale bispedømmer. Det ble derfor antatt at dette vil kunne bli viktige tema for den nye paven å gripe fatt i.